ddrg/super_eurlex huggingface dataset:
d)

et uddannelsestillæg i overensstemmelse med artikel 19, som er begrænset til en godtgørelse på højest 299 EUR om måneden, undtagen for børn med attesterede tvingende uddannelsesbehov, som defineret i personalereglerne, hvorefter godtgørelsen hæves til højest 588 EUR om måneden. Uddannelsestillægget udbetales kun frem til udgangen af det skoleår, hvor den ansattes ansættelse ophørte, forudsat at barnet forbliver i den samme uddannelsesinstitution resten af det pågældende skoleår,
17.2.

Stedfortræderne underretter skriftligt formanden for deres respektive ECB-organer på højt niveau samt Den Etiske Komité om, at de har til hensigt at påtage sig indtægtsgivende erhvervsvirksomhed inden for et år fra den dato, hvor de er ophørt med at handle i egenskab heraf. Desuden må de kun påtage sig indtægtsgivende erhvervsvirksomhed i: a) et signifikant eller et mindre signifikant kreditinstitut efter en periode på seks måneder fra tidspunktet for ophør af deres involvering i dermed forbundne pligter og ansvar b) en anden finansiel institution, som ikke fremgår af litra a) ovenfor, efter en periode på tre måneder fra tidspunktet for ophør af deres involvering i dermed forbundne pligter og ansvar c) en enhed, der beskæftiger sig med lobbyvirksomhed over for ECB eller konsulentvirksomhed og/eller fortale for ECB eller for en institution som omtalt i litra a) eller b) ovenfor, efter en periode på tre måneder fra tidspunktet for ophør af deres involvering i dermed forbundne pligter og ansvar. Stedfortrædere på møder i Styrelsesrådet må desuden kun påtage sig indtægtsgivende erhvervsvirksomhed i: d) en modpart for Eurosystemet i pengepolitiske operationer eller valutatransaktioner efter en periode på seks måneder fra tidspunktet for ophør af deres involvering i dermed forbundne pligter og ansvar e) en operatør af et betalings- eller afviklingssystem, en central modpart eller en leverandør af betalingsinstrumenter under ECB's overvågning efter en periode på tre måneder fra tidspunktet for ophør af deres involvering i dermed forbundne pligter og ansvar.
C 418/4

DEN EUROPÆISKE CENTRALBANKS MEDDELELSE OM TILBAGEKALDELSE AF MEDDELELSEN OM PÅLÆGGELSE AF SANKTIONER I TILFÆLDE AF MISLIGHOLDELSE AF PLIGTEN TIL AT HOLDE MINDSTERESERVER

(2021/C 418/04)

Det fremgår blandt andet af artikel 7, stk. 1, i Rådets forordning (EF) nr. 2531/98 af 23. november 1998 om Den Europæiske Centralbanks anvendelse af mindstereserver, at hvis en institution helt eller delvist undlader at holde de mindstereserver, der kræves i henhold til denne forordning og forordninger eller beslutninger fra Den Europæiske Centralbank (ECB), som er knyttet dertil, kan ECB pålægge sanktioner. Visse elementer i sanktionspolitikken blev offentliggjort i Den Europæiske Centralbanks meddelelse om pålæggelse af sanktioner i tilfælde af misligholdelse af pligten til at holde mindstereserver (1). Disse elementer er overført til Den Europæiske Centralbanks afgørelse (EU) 2021/1815 (ECB/2021/45) (2).

Meddelelse (2000/C 39/04) tilbagekaldes hermed med virkning fra 3. november 2021.

(1) EUT C 39 af 11.2.2000, s. 3.

(2) Den Europæiske Centralbanks afgørelse (EU) 2021/1815 af 7. oktober 2021 om den metode, der anvendes til beregning af sanktioner for manglende overholdelse af kravet om at holde mindstereserver og dermed forbundne mindstereservekrav (ECB/2021/45) (EFT L 367 af 15.10.2021, s. 4).
b)

at afkølingsperioderne i henhold til artikel 17.1, litra a), og 17.2, litra a), forlænges vedrørende efterfølgende indtægtsgivende erhvervsvirksomhed hos signifikante eller mindre signifikante kreditinstitutter, for hvilke medlemmet eller stedfortræderen var direkte involveret i tilsynet, med op til to år for medlemmer og et år for stedfortrædere, hvor muligheden for interessekonflikter som følge af den pågældende indtægtsgivende erhvervsvirksomhed tillader det.
Det Økonomiske og Sociale Udvalgs udtalelse om:

- »Kommissionens forslag til Rådets direktiv om handel med læggekartofler« (kodificeret version),

- »Kommissionens forslag til Rådets direktiv om handel med bederoefrø« (kodificeret version),

- »Kommissionens forslag til Rådets direktiv om handel med frø af olie- og spindplanter« (kodificeret version), og - »Kommissionens forslag til Rådets direktiv om handel med frø af foderplanter« (kodificeret version) (96/C 153/13)

Rådet for Den Europæiske Union besluttede den 30. januar 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om de ovennævnte emner.

Det forberedende arbejde henvistes til ØSU's Sektion for Landbrug og Fiskeri, som udpegede Antoon Stokkers til ordfører. Sektionen vedtog sin udtalelse den 8. februar 1996.

Det Økonomiske og Sociale Udvalg vedtog på sin 333. plenarforsamling af 28.-29. februar 1996 (mødet den 28. februar 1996) enstemmigt følgende udtalelse.

1. ØSU godkender Kommissionens forslag om en kodificering af:

- Rådets direktiv om handel med læggekartofler;

- Rådets direktiv om handel med bederoefrø;

- Rådets direktiv om handel med frø af olie- og spindplanter;

- Rådets direktiv om handel med frø af foderplanter.

2. ØSU har udtalt sig om de oprindelige forslag til disse direktiver i dokumenterne CES 104/64 og CES 509/68.

Bruxelles, den 28. februar 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om "Kommissionens forslag til Rådets beslutning om ændring af beslutning 90/424/EØF om visse udgifter på veterinærområdet"

(2001/C 116/26)

Rådet for Den Europæiske Union besluttede den 2. oktober 2000 under henvisning til EF-traktatens artikel 37 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalgs præsidium henviste den 17. oktober 2000 det forberedende arbejde til Sektionen for Landbrug, Udvikling af Landdistrikterne og Miljø.

I betragtning af sagens hastende karakter udpegede Det Økonomiske og Sociale Udvalg på sin 377. plenarforsamling af 29.-30. november 2000, mødet den 30. november, Johannes M. Jaschick til hovedordfører og vedtog følgende udtalelse enstemmigt.

1. Indledning

1.1. Formålet med dette forslag er at ændre beslutning 90/424/EØF om visse udgifter på veterinærområdet.

1.2. Fra den 1. januar 2000 finansieres de aktioner, der er beskrevet i Rådets beslutning 90/424/EØF, af Garantisektionen under Den Europæiske Udviklings- og Garantifond for Landbruget (EUGFL). Forslaget sigter mod klart at angive, hvilke ordninger der skal anvendes ved forvaltningen af udgifterne på veterinærområdet. Dette indebærer anvendelse af forskriftsproceduren og Kommissionens fortsatte anvendelse af det direkte system for forvaltning af Fællesskabets finansielle bidrag til veterinærforanstaltninger.

2. Generelle bemærkninger

2.1. ØSU udtrykker tilfredshed med det foreliggende forslag til en rådsbeslutning.

2.2. ØSU fastslår, at Kommissionen reagerede hurtigt, da den nye procedure for EU-medfinansiering af specifikke veterinærforanstaltninger og -programmer for udryddelse og overvågning af dyresygdomme viste sig ikke at fungere.

2.3. ØSU er enigt i, at de særlige behov, der optræder i forbindelse med veterinærudgifter, og som hyppigt skal dækkes her og nu, ikke kan forenes med de ordninger, der gælder for EUGFL-Garantisektionens udbetalingssteder. Det er også af denne grund nødvendigt at ændre beslutning 90/424/EØF.

2.4. Kommissionens beslutningsforslag er højaktuelt både i forbindelse med overvågningsprogrammet for BSE - hvor en epidemirisiko på ingen måde er udelukket - og med specifikke veterinærforanstaltninger og -programmer bl.a. til udryddelse og bekæmpelse af rabies og svinepest.

Bruxelles, den 30. november 2000.

Göke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Forslag til Europa-Parlamentets og Rådets direktiv vedrørende betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer (kodificeret udgave)"

(2001/C 116/16)

Rådet for Den Europæiske Union besluttede den 20. september 2000 under henvisning til EF-traktatens artikel 262 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Den Økonomiske og Monetære Union og Økonomisk og Social Samhørighed, som udpegede Jochen Lehnhoff til ordfører. Sektionen vedtog sin udtalelse den 7. november 2000.

Det Økonomiske og Sociale Udvalg vedtog på sin 377. plenarforsamling af 29.-30. november 2000, mødet den 29. november, følgende udtalelse med 112 stemmer for og ingen mod.

1. ØSU godkender Kommissionens initiativ vedrørende kodificering af betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer.

2. ØSU har ved flere lejligheder slået til lyd for, at fællesskabsretten forenkles og gøres klarere og mere tilgængelig for borgeren. ØSU har haft lejlighed til at konstatere, at Kommissionens afgørelse af 1. april 1987 og de efterfølgende konklusioner fra formandskabet for Det Europæiske Råd i Edinburgh i december 1992 om kodifikation går i den rigtige retning. Det påskønner også, at Europa-Parlamentet, Rådet og Kommissionen med indgåelsen af den interinstitutionelle aftale af 20. december 1994 er blevet enige om en fremskyndet arbejdsmetode, der betyder, at man hurtigt kan vedtage de kodificerede retsakter (som ikke indebærer substansændringer af de pågældende retsakter).

Bruxelles, den 29. november 2000.

Göke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Kommissionens forslag til Europa-Parlamentets og Rådets direktiv om ændring af direktiv 80/232/EØF for så vidt angår værdiskalaen for nominelle vægtmængder for kaffeekstrakter og cikorieekstrakter"

(2001/C 123/06)

Rådet for Den Europæiske Union besluttede den 23. oktober 2000 under henvisning til EF-traktatens artikel 251 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's sektion for Det Indre Marked, Produktion og Forbrug, som udpegede Giorgio Liverani til ordfører. Sektionen vedtog sin udtalelse den 10. januar 2001.

Det Økonomiske og Sociale Udvalg vedtog på sin 378. plenarforsamling af 24.-25. januar 2001, mødet den 24. januar, enstemmigt følgende udtalelse.

Dette forslag skal ses på baggrund af, at Kommissionen har forpligtet sig til at ændre det nuværende direktiv 80/232/EØF ved at tilføje den obligatoriske værdiskala, der tidligere var indeholdt i direktivet om kaffeekstrakter og cikorieekstrakter. Formålet er at bevare retsgrundlaget i fællesskabsretten for denne værdiskala. Der er ikke behov for at tilpasse værdiskalaen, eftersom den i tilstrækkeligt omfang sikrer varernes fri bevægelighed inden for denne sektor.

Bestemmelserne træder i kraft 20 dage efter direktivets offentliggørelse. Denne korte frist begrundes med, at skalaen allerede er en del af den gældende fællesskabsret og derfor allerede er bragt i anvendelse i alle medlemsstater.

Det Økonomiske og Sociale Udvalg godkender Kommissionens forslag.

Bruxelles, den 24. januar 2001.

Goke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Kommissionens forslag til Europa-Parlamentets og Rådets direktiv om ændring af Rådets direktiv 90/425/EØF og 92/118/EØF for så vidt angår animalske produkter"

(2001/C 193/07)

Rådet for Den Europæiske Union besluttede den 7. november 2000 under henvisning til EF-traktatens artikel 152, stk. 4, litra b), at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede Leif E. Nielsen til ordfører. Sektionen vedtog sin udtalelse den 30. marts 2001.

Det Økonomiske og Sociale Udvalg vedtog på sin 381. plenarforsamling af 25. og 26. april 2001, mødet den 26. april 2001, følgende udtalelse med 77 stemmer for, 1 stemme imod og ingen hverken for eller imod.

1. Indledning

I forlængelse af forslaget(1) til en ny forordning om sundhedsbestemmelser for animalske biprodukter, som ikke er bestemt til konsum, må direktiv 90/425/EØF og 92/118/EØF ændres.

2. Generelle bemærkninger

ØSU godkender direktivforslaget som en nødvendig konsekvens af den foreslåede nye forordning om sundhedsbestemmelser for animalske biprodukter, som ikke er bestemt til konsum.

Bruxelles, den 26. april 2001.

Göke Frerichs

Formand for

Det Økonomiske og Sociale Udvalg

(1) KOM(2000) 574 endelig.
Det Økonomiske og Sociale Udvalgs udtalelse om "Kommissionens forslag til Rådets forordning (EF) om fravigelse af visse bestemmelser i forordning (EF) nr. 2792/1999 om de nærmere regler og betingelser for Fællesskabets strukturforanstaltninger for fiskeriet"

(2001/C 155/13)

Rådet for Den Europæiske Union besluttede den 21. februar 2001 under henvisning til EF-traktatens artikel 37 og 262 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg udpegede Jesús Muñiz Guardado til hovedordfører.

Det Økonomiske og Sociale Udvalg vedtog på sin 380. plenarforsamling af 28.-29. marts 2001, mødet den 29. marts 2001, enstemmigt følgende udtalelse.

1. ØSU godkender det foreliggende forslag fra Kommissionen.

2. I henhold til artikel 16, stk. 1, litra b, i forordning (EF) nr. 2792/1999 kan der kun i tilfælde af, at en fiskeriaftale suspenderes eller ikke forlænges, ydes godtgørelse til fiskere og fartøjsejere for midlertidigt aktivitetsophør, og den maksimale periode for ydelse af de pågældende godtgørelser er seks måneder (med mulighed for forlængelse med endnu seks måneder, hvis Kommissionen godkender en omstillingsplan).

3. Hensigten med Kommissionens forslag er undtagelsesvist at give tilladelse til, at den EF-fiskerflåde, der berøres af aftalen med Marokko, kan modtage godtgørelse ud over de 12 måneder, der oprindeligt var grænsen, dvs. indtil 30. juni 2001, og at støtten fra FIUF følgelig kan overskride det loft, der er fastsat i artikel 16, stk. 3, i den nævnte forordning.

4. ØSU er af den opfattelse, at EU bør kræve, at forhandlingerne føres videre, indtil der kommer en brugbar aftale med Marokko i stand (det er første gang i historien, at man ikke er nået frem til at forny aftalen). Under alle omstændigheder må der ufortøvet tages fat på omstillingsprocessen og omfordeling af fiskebanker i såvel EU- som tredjelandsfarvande.

Den manglende fornyelse af fiskeriaftalen rammer ikke blot redere og fiskere, men også en lang række andre fiskeriafhængige aktiviteter. Man må huske på, at hver enkelt fisker på havet giver grundlag for 5-7 arbejdspladser på land.

Bruxelles, den 29. marts 2001.

Göke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs Udtalelse om "Kommissionens forslag til Rådets forordning om ændring af forordning (EF) nr. 1493/1999 om den fælles markedsordning for vin"

(2001/C 311/14)

Rådet for Den Europæiske Union besluttede den 2. juli 2001 under henvisning til EF-traktatens artikel 37 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at udpege Adalbert Kienle til som hovedordfører at udarbejde udtalelsen.

Det Økonomiske og Sociale Udvalg vedtog på sin 384. plenarforsamling den 12.-13. september 2001, mødet den 12. september 2001, enstemmigt følgende udtalelse.

1. Indledning

1.1. Kommissionen understreger i forslaget behovet for at lette generationsskiftet inden for landbruget og specielt i vinsektoren.

1.2. Kommissionen gør opmærksom på, at unge landmænds etablering som vinavlere allerede støttes i flere medlemsstater ved tildeling af nye plantningsrettigheder og ved, at de har mulighed for at deltage i gennemførelsen af planer for omstrukturering og omstilling af vinarealer.

1.3. For at sikre problemløs overgang fra den gamle ordning til den nye fælles markedsordning for vin foreslår Kommissionen nu, at der indføres en midlertidig undtagelsesbestemmelse. Dermed bliver der mulighed for at overdrage unge vinavlere nye plantningsrettigheder og at integrere disse i omstruktureringsstøtten til bedriftsforbedringsplaner. Bestemmelsen skal anvendes, indtil disse støtteforanstaltninger kan gennemføres ved hjælp af den nye markedsordnings reservebestemmelse. Forslaget indbærer ingen ekstra omkostninger for EF-budgettet.

2. Bemærkninger

2.1. ØSU støtter forordningsforslagets målsætning og de to ændringer i forordning (EF) nr. 1493/1999, nærmere bestemt i artikel 11, stk. 3, og artikel 15, stk. 2, litra b).

2.2. ØSU henviser i den forbindelse til en udtalelse, det er i gang med at udarbejde om perspektiverne for de unge landmænd. Under en offentlig høring foranstaltet af ØSU, hvor Europa-Parlamentets, Regionsudvalgets og ØSU's ordførere diskuterede med en delegation fra det Europæiske Råd for Unge Landmænd (CEJA), blev der udtrykkeligt stillet krav om reduktion af omkostningerne og problemerne for unge landmænd i forbindelse med deres etablering, herunder ikke mindst omkostningerne i forbindelse med erhvervelse af produktionsrettigheder.

Bruxelles, den 12. september 2001.

Göke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Forslag til Rådets forordning om ændring af forordning (EF) nr. 3072/95 om den fælles markedsordning for ris"

(2001/C 311/06)

Rådet for Den Europæiske Union besluttede den 17. maj 2001 under henvisning til EF-traktatens artikel 37 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede Maria Luísa Santiago til ordfører. Sektionen vedtog sin udtalelse den 19. juli 2001.

Det Økonomiske og Sociale Udvalg vedtog på sin 384. plenarforsamling den 12.-13. september 2001, mødet den 12. september 2001, med 97 stemmer for, ingen imod og 1 hverken for eller imod, følgende udtalelse.

1. Som et resultat af Uruguay-runden blev den fælles markedsordning for ris ændret i 1995 ved Rådets forordning (EF) nr. 3072/95, som indførte et produktionsbaseret betalingssystem for ris, hvor støtten betales pr. hektar med henblik på at kompensere for den nedsættelse af de institutionelle priser, der var foreskrevet i samme forordning.

1.1. Datoen for udbetaling af disse støttebeløb blev oprindeligt fastsat til mellem den 16. oktober og den 31. december.

1.2. I mellemtiden er risdyrkning ved Rådets forordning (EF) nr. 1593/2000 af 17. juli 2000 blevet omfattet af det integrerede forvaltnings- og kontrolsystem for bestemte EF-støtteordninger. Da betalingsperioden for kompensationsbeløb for markafgrøder blev fastsat til 16. november-31. januar, er det nu nødvendigt at harmonisere perioderne for udbetaling af kompensationsbeløb for forskellige afgrøder.

2. Kommissionen foreslår, at betalingsperioden for kompensationsbeløb for ris ændres til 16. november-31. januar.

3. Det Økonomiske og Sociale Udvalg støtter Kommissionens forslag.

Bruxelles, den 12. september 2001.

Göke Frerichs

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Forslag til Europa-Parlamentets og Rådets direktiv om ændring af Rådets direktiv 93/42/EØF, som ændret ved direktiv 2000/70/EF, for så vidt angår medicinsk udstyr, som indeholder stabile produkter af humant blod eller plasma"

(2002/C 48/16)

Rådet for Den Europæiske Union besluttede den 15. september 2001 under henvisning til EF-traktatens artikel 95 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Beskæftigelse, Sociale og Arbejdsmarkedsmæssige Spørgsmål og Borgerrettigheder, som udpegede Carlos Ribeiro til ordfører. Sektionen vedtog sin udtalelse den 7. november 2001.

Det Økonomiske og Sociale Udvalg vedtog på sin 386. plenarforsamling af 28.-29. november 2001, mødet den 28. november 2001, følgende udtalelse med 117 stemmer for, 1 imod og 2 hverken for eller imod.

1. Indledning

1.1. Direktiv 2000/70/CE(1) ændrer direktiv 93/42/EØF(2) om medicinske anordninger ved at udvide anvendelsesområdet til at omfatte udstyr, som indeholder humant blod eller plasma.

1.2. Efter det relevante parlamentsudvalgs godkendelse af den fælles holdning - som førte til direktiv 2000/70/EF(3) - gjorde medlemsstaterne Kommissionen opmærksom på, at der var en fejl i den ordlyd, som var godkendt af Rådet.

1.3. Sagkyndige fra alle parter, der var inddraget i udformningen af direktivet, dvs. Rådet, Parlamentet, Kommissionen, fastslog, at der var tale om en fejl. Man var enige om, at fejlen kunne skabe usikkerhed om fortolkningen af direktivets bestemmelser, og at teksten burde tydeliggøres.

1.4. Kommissionen fremsætter derfor forslag om dette nye direktiv, som indeholder de nødvendige ændringer til tydeliggørelse af ordlyden i direktiv 2000/70/EF.

2. Generelle bemærkninger

2.1. Det Økonomiske og Sociale Udvalg bifalder Kommissionens forslag, der sigter mod at tydeliggøre ordlyden i direktiv 2000/70/EF.

Bruxelles, den 28. november 2001.

Göke Frerichs

Formand for

Det Økonomiske og Sociale Udvalg

(1) Europa-Parlamentets og Rådets direktiv 2000/70/EF af 16. november 2000 om ændring af Rådets direktiv 93/42/EØF for så vidt angår medicinsk udstyr, der indeholder stabile produkter af humant blod eller plasma, EFT L 313 af 13.12.2000.

(2) Rådets direktiv 1993/42/EØF af 14. juni 1993 om medicinske anordninger, EFT L 169 af 12.7.1993.

(3) Det Økonomiske og Sociale Udvalgs udtalelse om Europa-Parlamentets og Rådets direktiv om medicinske anordninger til in vitro-diagnostik, EFT C 18 af 22.1.1996.
Det Økonomiske og Sociale Udvalgs udtalelse om:

- "Forslag til Europa-Parlamentets og Rådets forordning om ændring af Rådets forordning (EØF) nr. 3528/86 om beskyttelse af skovene i Fællesskabet mod luftforurening", og

- "Forslag til Europa-Parlamentets og Rådets forordning om ændring af Rådets forordning (EØF) nr. 2158/92 om beskyttelse af skovene i Fællesskabet mod brande"

(2002/C 80/10)

Rådet for Den Europæiske Union besluttede den 20. december 2001 under henvisning til EF-traktatens artikel 175 at anmode om Det Økonomiske og Sociale Udvalgs udtalelse om det ovennævnte emner.

Det Økonomiske og Sociale Udvalg besluttede at overdrage det forberedende arbejde til Seppo Kallio som hovedordfører.

Det Økonomiske og Sociale Udvalg vedtog på sin 387. plenarforsamling af 16.-17. januar 2002, mødet den 16. januar 2002, følgende udtalelse enstemmigt.

1. Generelle bemærkninger

1.1. Ligesom ØSU i sine tidligere udtalelser fra 1997(1) og 1999(2) støttede en forlængelse af de to forordninger, kan ØSU også støtte nærværende anmodning om et års forlængelse af ordningerne, der er af stor betydning for skovbrugssektoren.

1.2. ØSU henviser i den forbindelse atter til sin udtalelse fra 1999 om indholdet af disse ordninger. ØSU ønsker ikke i denne fase at fremsætte yderligere bemærkninger til ordningernes indhold, men afventer de nye revisionsforslag, som Kommissionen skulle fremsætte inden udgangen af 2001.

1.3. ØSU henviser i den forbindelse bl.a. til Kommissionens skovbrugsstrategi for Den Europæiske Union(3) fra 1998, hvor der fremsættes krav om præcisering, f.eks. af overvågningssystemerne vedrørende skovbrande.

2. Konklusion

ØSU understreger nu kraftigt, at arbejdet med revisionsforslagene til begge forordninger hurtigt skal afsluttes. Gennemførelse af princippet om bæredygtig udvikling i EU's skovbrugslovgivning forudsætter, at der hurtigt træffes afgørelse om fortsættelse og eventuelle ændringer af de pågældende forordninger, så de svarer til den aktuelle situation. I den forbindelse henviser ØSU især til punkt 2.4 i udtalelsen fra 1999, hvor der gøres opmærksom på en række grundlæggende behov.

Bruxelles, den 16. januar 2002.

Göke Frerichs

Formand for

Det Økonomiske og Sociale Udvalg

(1) EFT C 66 af 3.3.1997.

(2) EFT C 51 af 23.2.2000.

(3) KOM(98) 649 af 3.11.1998.